**STS-132** bija Space Shuttle Atlantis ekspedīcija uz Starptautisko kosmosa staciju (SKS). Stacijas lidojumu programmā šī misija apzīmēta kā **ISS-ULF4**.
Starts notika 2010. gada 14. maijā, kosmoplāns nolaidās 2010. gada 26. maijā. Šis bija pēdējais plānotais *Atlantis* lidojums.

STS-133 misijas uzdevums bija stacijā nogādāt Krievijas moduli Rassvet, kā arī dažādas iekārtas ar kravas platformu *ICC-VLD*. Tika veiktas trīs iziešanas kosmosā.

Apkalpe
-------

Kosmoplāna *Endeavour* apkalpe augšupceļā un lejupceļā:

| Kosmonauts | Virz.¹ | Amats | Lidojums pēc skaita | Valsts /organizācija |
| --- | --- | --- | --- | --- |
| Kenets Hems (*Kenneth Ham*) | ↑↓ | komandieris | 2. | Karogs: Amerikas Savienotās Valstis ASVNASA |
| Dominiks Antonelli (*Dominic A. Antonelli*) | ↑↓ | pilots | 2. | Karogs: Amerikas Savienotās Valstis ASVNASA |
| Gerets Reismens (*Garrett Reisman*) | ↑↓ | misijas speciālists 1 | 2. | Karogs: Amerikas Savienotās Valstis ASVNASA |
| Maikls Gūds (*Michael T. Good*) | ↑↓ | misijas speciālists 2 | 2. | Karogs: Amerikas Savienotās Valstis ASVNASA |
| Stīvens Bovens (*Stephen G. Bowen*) | ↑↓ | misijas speciālists 3 | 2. | Karogs: Amerikas Savienotās Valstis ASVNASA |
| Pīrss Sellerss (*Piers Sellers*) | ↑↓ | misijas speciālists 4 | 3. | Karogs: Amerikas Savienotās Valstis ASVNASA |
| ¹ — lidojuma virziens: ↑ (augšup) vai ↓ (lejup) |

Lidojuma gaita
--------------

*Atlantis* starts
### 1. diena, pacelšanās

14. maijs 18:20 — 15. maijs 00:20 UTC

*Atlantis* startēja 2010. gada 14. maijā 18:20:09 UTC no Kenedija kosmosa centra starta kompleksa 39A. Pēc ieiešanas orbītā tika atvērta kosmoplāna kravas telpa un izvērsta Ku joslas antena.

### 2. diena

15. maijs 08:20 — 23:20 UTC

Tika veikta *Atlantis* karstumizolācijas pārklājuma apskate ar manipulatora palīdzību. Darbojoties ar to, radās problēma ar kameras un skenējošā lāzera precīzu pozicionēšanu. Nofotografējot instrumentu caur kosmoplāna logu, tika secināts, ka tam traucē iestrēdzis kabelis. Tika nolemts kosmoplāna apskati veikt ar otru instrumentu komplektu, kuram ir zemāka izšķirtspēja nekā galvenajam, turklāt tam nav apgaismošanas ierīces.

### 3. diena, savienošanās

16. maijs 07:20 — 22:50 UTC

*Atlantis* pieslēdzies pie stacijas
*Atlantis* ar SKS saslēdzās 16. maijā 14:28 UTC pie adaptera *PMA-2*. 15:35 kopējais stacijas komplekss ar kosmoplāna mazajiem dzinējiem tika pagriezts par 180° tā, lai minimizētu mikrometeorīdu ietekmi uz *Space Shuttle*. Lūkas uz staciju tika atvērtas 16:18 UTC. Pēc īsas sasveicināšanās ceremonijas apkalpe sāka krājumu un iekārtu pārnešanu.

Pulksten 19 UTC Pīrss Sellerss un Treisija Koldvela ar Canadarm-2 no *Atlantis* kravas telpas izcēla kravas platformu *ICC-VLD* un 21:11 to novietoja uz mobilā transportiera stacijas fermas priekšgalā. Pirmoreiz stacijas manipulators tika vadīts no Cupola moduļa.

### 4. diena, 1. iziešana kosmosā

17. maijs 07:20 — 22:50 UTC

17. maijā notika pirmā iziešana kosmosā, kuru veica Gerets Reismens un Stīvens Bovens, tā sākās 11:55 UTC. Vispirms viņi devās uz mobilo transportieri, uz kura iepriekšējā dienā tika uzlikta kravas platforma. No tās viņi 12:57 noņēma Ku joslas *Space To Ground Antenna* (*SGANT*) antenas mastu (2,4 m garumā). Reismens, kurš bija piestiprinājies pie stacijas manipulatora, turēja mastu un tika pārvietots uz Z1 segmentu. Tikmēr Bovens uz kravas platformas izpakoja manipulatora Dextre instrumentus. Pēc tam viņš pārvietojās uz Z1. 13:49 antenas masts bija piestiprināts. Reismens atgriezās pie *ICC-VLD*, kur paņēma antenas šķīvi (1,8 m diametrā). Pa to laiku Bovens mastam pievienoja elektroenergijas un signāla kabeļus.

14:20 stacijā notika problēma, kad uz īsu laiku izslēdzās *Canadarm-2* vadība. Pārtraukums radās brīdī, kad Bovens noņēma elektroligzdas vāciņu, lai pievienotu antenas kabeli. Stacijas vadības dators bija konstatējis kļūdu un izslēdzās. 14:33 manipulatora darbība tika atjaunota un darbs atklātā kosmosā turpinājās.

14:44 Reismens ieradās pie platformas, paņēma antenu un tika pārvietots atpakaļ uz Z1. 15:40 antenas šķīvis tika piestiprināts uz masta. Pēc tam astronauti pievienoja kabeļus. 16:25 darbs pie antenas bija pabeigts. Izrādījās, ka antena pie masta nebija cieši piestiprināta, tādēļ viņi nenoņēma transportēšanas stiprinājumus, lai tā negrieztos. Papildus tam Bovens antenu pie masta piesēja ar auklu. Problēmas cēlonis tika atstāts risināšanai NASA speciālistiem.

16:30 Reismens uz manipulatora ieradās pie *ICC-VLD* un noņēma stiprinājumus no *Dextre* instrumentu turētājplatformas. 17:04 viņš noņēma šo iekārtu. Pa to laiku Bovens devas uz slūžu kameru, lai papildinātu skafandra slāpekļa krājumus, kur ieradās 17:25. Pēc tam viņš devās pie *Dextre* robota, lai kopā ar Reismenu piestiprinātu instrumentu turētāju. Viņiem izdevās pieskrūvēt tikai trīs no četrām skrūvēm instrumentu turētājam. Reismens tam sāka pievienot kabeļus. Bovens pa to laiku devās uz transporta platformu, lai noņemt akumulatoru stiprinājumus. 18:38 Bovens beidza darbu un 18:43 Reismens atvienojās no manipulatora. Viņi savāca savus instrumentus un devās uz slūžu kameru. Iziešana beidzās 19:19 UTC.

Gatavojoties *Rassvet* uzstādīšanai, ar kosmoplāna manipulatoru tika satverts modulis kravas telpā, bet izcelšana paredzēta nākamajā dienā.

### 5. diena, *Rassvet* pievienošana

18. maijs 06:50 — 22:50 UTC

*Rassvet* uzstādīšanas laikā
Krievijas moduļa Rassvet pārvietošanas darbi sākās 09:20 UTC. 09:46 tika atlaisti moduļa stiprinājumi. *Atlantis* manipulators, kuru vadīja K. Hems un D. Antonelli, 09:50 sāka izcelt moduli no kravas telpas. 10:14 *Rassvet* saņēma stacijas manipulators, kuru vadīja G. Reismens un P. Sellerss no *Cupola* moduļa. O. Kotovs operāciju kontrolēja no stacijas Krievijas segmenta. 10:40 tika atvienots *Space Shuttle* manipulators. 11:09 *Rassvet* atradās pie Zarja apakšējā porta. 12:19 modulis tika pievienots pie *Zarja*. 12:30 nostrādāja savilcējmehānisms, kas pilnībā savienoja abus moduļus.

Dienas vidū Reismens un Sellerss ar stacijas manipulatoru no *Atlantis* kravas telpas izņēma sensoru pagarinātājstieni *OBSS*, kuru pēc tam satvēra kosmoplāna manipulators, kuru vadīja Hems un Antonelli.

### 6. diena, 2. iziešana kosmosā

19. maijs 06:20 — 21:50 UTC

Otro iziešanu kosmosā realizēja Stīvens Bovens un Maikls Gūds. Stacijas manipulatoru vadīja G. Reismens un P. Sellerss, operāciju koordinēja D. Antonelli. Iziešana sākās 10:38 UTC. Vispirms Gūds devās uz P6 segmentu, bet Bovens — uz *OBSS* sensoru stieni, kur atbrīvoja iestrēgušo kabeli. Pēc tam Bovens arī devās uz P6. Gūds pa to laiku bija noņēmis sešu akumulatoru stiprinājumus P6 segmentā. 12:28 Gūds pievienoja pirmajam akumulatoram rokturi un izcēla to ārā. Pēc tam viņš īslaicīgai glabāšanai to piestiprināja pie P6. Bovens jauno akumulatoru paņēma no transportplatformas un padeva Gūdam. 13:05 pirmais akumulators bija uzstādīts. 13:18 Gūds izņēma otru veco akumulatoru un nodeva Bovenam, kurš to nostiprināja uz kravas platformas pirmā izņemtā vietā. 14:07 otra jaunā baterija bija uzstādīta. Trešais akumulators uz P6 tika uzstādīts 14:55. Lai gan pēc plāna viņiem vajadzēja nomainīt tikai trīs akumulatorus, kosmonauti darbus veica ar grafika apsteigšanu, tāpēc viņi kērās vēl pie vienas baterijas nomaiņas. Pulksten 16 ceturtais akumulators bija uzstādīts.

Gūds un Bovens devās uz Z1 segmentu, kur līdz galam nebija piemontēta Ku joslas antena. Viņi stiprāk pievilka četras skrūves, likvidējot spraugu starp šķīvi un mastu. Pēc tam viņi noņēma transportēšanas stiprinājumus un auklu, ar kuru uzstādīšanas laikā bija piesieta antena. 17:32 astronauti atgriezās slūžu kamerā.

### 7. diena

20. maijs 05:50 — 21:50 UTC

O. Kotovs un A. Skvorcovs pēc hermētiskuma pārbaudes uz īsu laiku atvēra moduļa *Rassvet* lūku, lai paņemtu gaisa paraugus. Kotovs bija ievērojis, ka gaisā redzamas metāliskas skaidas. Viņi uzstādīja gaisa filtru un no lūkas noņēma saslēgšanās mehānismu. Kravu izkraušana no moduļa paredzēta pēc *Atlantis* aizlidošanas.

Pēcpusdienā apkalpei bija atpūtas laiks. Gūds un Reismens gatavojās trešajai iziešanai kosmosā.

### 8. diena, 3. iziešana kosmosā

21. maijs 05:50 — 21:20 UTC

Trešajā iziešanā kosmosā piedalījās Maikls Gūds un Gerets Reismens. Stacijas manipulatoru vadīja P. Sellerss un T. Koldvela, operāciju koordinēja D. Antonelli un S. Bovens. Iziešana sākās 10:27 UTC. Sākotnēji kosmonauti devās uz P5 segmentu. 11:04 viņi uzstādīja dzesēšanas sistēmas pārvienotājvadus starp P4 un P4. Pēc tam viņi turpināja virzīties pa fermu uz P6, lai nomainītu akumulatorus. Gūds darbojās pie kravas platformas, bet Reismens pie P6. 12:13 uz P6 bija uzstādīta piektā baterija, bet 13:08 — sestā. 13:28 pēdējais vecais akumulators bija piestiprināts uz transportēšanas platformas.

Astronauti savāca instrumentus un devās uz *Atlantis* kravas telpu. 15:28 viņi atvienoja manipulatora satvērējiekārtu un ar to devās uz *Quest* slūžu kameru. Pulksten 16 satvērējiekārta bija piestiprināta uz *Quest*. Jūlijā paredzēta iziešana kosmosā, kuras laikā šo satvērējiekārtu uzmontēs uz Zarja moduļa, lai nodrošinātu bāzes punktu *Canadarm-2*.

Tad kosmonauti veica papilddarbus. Viņi devās uz Z1 sekciju, kur savāca un sapakoja instrumentus, kuri bija izmantoti iepriekšējās reizēs. Slūžu kameras lūka tika aizvērta 17:10.

### 9. diena

22. maijs 05:20 — 20:50 UTC

08:20 ar stacijas manipulatoru, kuru vadīja Sellerss un Reismens, tika sākta transportplatformas *ICC-VLD* pārvietošanas operācija. Uz tās atradās seši nomontētie akumulatori. Kosmoplāna kravas telpā platforma tika ievietota 09:50.

Pārējie kosmonauti pārvietoja mantas starp *Atlantis* un SKS.

### 10. diena, atvienošanās

23. maijs 04:50 — 20:50 UTC

Tika pabeigta mantu pārnešana starp kosmoplānu un SKS. 12:10 notika atvadīšanās ceremonija. 12:43 tika aizvērtas lūkas. Pulksen 15 *Atlantis* staciju pagrieza atpakaļ par 180°.

15:22 UTC *Atlantis* atvienojās no stacijas. Tas veica tradicionālo stacijas aplidojumu. 16:38 kosmoplāns iedarbināja dzinējus, lai attālinātos no stacijas.

### 11. diena

24. maijs 04:50 — 20:20 UTC

Apkalpe veica kosmoplāna karstumizolācijas pārklājuma apskati ar manipulatoram piestiprinātā pagarinātājstieņa instrumentiem. Tika kārtotas un pakotas mantas atpakaļceļam uz zemi.

### 12. diena

25. maijs 04:50 — 20:20 UTC

Astronauti gatavojās atgriešanai uz Zemi.

### 13. diena, nolaišanās

26. maijs 04:50 — 12:49 UTC

*Atlantis* molaidās 2010. gada 26. maijā 12:49 UTC uz Kenedija kosmosa centra skrejceļa Floridā.

Iziešanas atklātā kosmosā
-------------------------

|  | **Misija** | **Kosmonauti** | **Sākums** (UTC) | **Beigas** | **Ilgums** | **Darbība** |
| --- | --- | --- | --- | --- | --- | --- |
|  | STS-132EVA 1 | Gerets ReismensStīvens Bovens | 17.05.2010. 11:54 | 17.05.19:19 | 7 stundas 25 minūtes | Uz Z1 uzstādīta Ku joslas antena. Pie Dextre pievienota instrumentu platforma. Noņemti stiprinājumi akumulatoriem, kurus nākamajā reizē paredzēts uzstādīt. |
|  | STS-132EVA 2 | Stīvens BovensMaikls Gūds | 19.05.2010. 10:38 | 19.05.17:47 | 7 stundas 9 minūtes | Nomainīti 4 no 6 akumulatoriem uz P6 sekcijas. Atbrīvots iestrēdzis kabelis uz *Atlantis* sensoru pagarinātājstieņa. Pabeigta *SGANT* antenas nostiprināšana uz Z1 sekcijas. |
|  | STS-132EVA 3 | Maikls GūdsGerets Reismens | 21.05.2010. 10:27 | 21.05.17:13 | 6 stundas 46 minūtes | Starp P4 un P5 uzmontēta amonjaka pārvienotājcaurule. Nomainīti atlikušie 2 akumulatori uz P6 sekcijas. No *Atlantis* kravas telpas uz Quest pārnesta manipulatora satvērējiekārta. |

Atsauces
--------

1. ↑  STS-132 MCC Status Report #15, NASA, 2010-05-21
2. ↑  STS-132 MCC Status Report #17, NASA, 2010-05-21

Ārējās saites
-------------

* STS-132 NASA mājaslapā

|  |  |
| --- | --- |
|  | Vikikrātuvē par šo tēmu ir pieejami multivides faili. Skatīt: ***STS-132*** |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Pilotējamo kuģu lidojumi uz Starptautisko kosmosa staciju |
| --- |
|  |
| Agrāk | 
* STS-88
* STS-96
* STS-101
* STS-106
* STS-92
* Sojuz TM-31
* STS-97
* STS-98
* STS-102
* STS-100
* Sojuz TM-32
* STS-104
* STS-105
* Sojuz TM-33
* STS-108
* STS-110
* Sojuz TM-34
* STS-111
* STS-112
* Sojuz TMA-1
* STS-113
* Sojuz TMA-2
* Sojuz TMA-3
* Sojuz TMA-4
* Sojuz TMA-5
* Sojuz TMA-6
* STS-114
* Sojuz TMA-7
* Sojuz TMA-8
* STS-121
* STS-115
* Sojuz TMA-9
* STS-116
* Sojuz TMA-10
* STS-117
* STS-118
* Sojuz TMA-11
* STS-120
* STS-122
* STS-123
* Sojuz TMA-12
* STS-124
* Sojuz TMA-13
* STS-126
* STS-119
* STS-127
* STS-128
* Sojuz TMA-14
* STS-129
* Sojuz TMA-15
* STS-130
* Sojuz TMA-16
* STS-131
* STS-132
* Sojuz TMA-17
* Sojuz TMA-18
* Sojuz TMA-19
* STS-133
* Sojuz TMA-01M
* Sojuz TMA-20
* STS-134
* STS-135
* Sojuz TMA-21
* Sojuz TMA-02M
* Sojuz TMA-22
* Sojuz TMA-03M
* Sojuz TMA-04M
* Sojuz TMA-05M
* Sojuz TMA-06M
* Sojuz TMA-07M
* Sojuz TMA-08M
* Sojuz TMA-09M
* Sojuz TMA-10M
* Sojuz TMA-11M
* Sojuz TMA-12M
* Sojuz TMA-13M
* Sojuz TMA-14M
* Sojuz TMA-15M
* Sojuz TMA-16M
* Sojuz TMA-17M
* Sojuz TMA-18M
* Sojuz TMA-19M
* Sojuz TMA-20M
* Sojuz MS-01
* Sojuz MS-02
* Sojuz MS-03
* Sojuz MS-04
* Sojuz MS-05
* Sojuz MS-06
* Sojuz MS-07
* Sojuz MS-08
* Sojuz MS-09
* Sojuz MS-11
* Sojuz MS-12
* Sojuz MS-13
* Sojuz MS-15
* Sojuz MS-16
* Crew Dragon Demo-2
* Sojuz MS-17
* SpaceX Crew-1
* Sojuz MS-18
* SpaceX Crew-2
* Sojuz MS-19
* Sojuz MS-20
* Ax-1
* SpaceX Crew-3
* Sojuz MS-21
* SpaceX Crew-4
* SpaceX Crew-5
* Sojuz MS-22↑
* Ax-2
* SpaceX Crew-6
* Sojuz MS-23↓

 | Starptautiskās kosmosa stacijas emblēma |
|  |
| Pašlaik | 
* SpaceX Crew-7
* Sojuz MS-24

 |
|  |
| Plānoti | 
* SpaceX Crew-8
* Sojuz MS-25

 |

 |

|  |  |  |  |  |  |
| --- | --- | --- | --- | --- | --- |
| 

| * s
* d
* l
**←** 2009.  ·  2010. gada orbitālie starti  ·  2011. **→** |
| --- |
|  |
| Beidou G1 | Raduga-1M №2 | Progress M-04M | **STS-130** (Tranquility ·  Cupola) | SDO | Intelsat 16 | Kosmos-2459 ·  Kosmos-2460 ·  Kosmos-2461 | GOES 15 | Yaogan 9A ·  Yaogan 9B ·  Yaogan 9C | EchoStar XIV | **Sojuz TMA-18** | **STS-131** (Leonardo) | CryoSat-2 | ~~GSAT-4~~ | Kosmos-2462 | USA-212 | SES-1 | Kosmos-2463 | Progress M-05M | **STS-132** (Rassvet ·  ICC-VLD) | Akatsuki ·  IKAROS (DCAM-1 ·  DCAM-2) ·  Shin'en ·  Waseda-SAT2 ·  Hayato ·  Negai ☆'' | Astra 3B ·  COMSATBw-2 | USA-213 | SERVIS-2 | Beidou G3 | Arabsat 5B | Dragon Spacecraft Qualification Unit | ~~STSAT-2B~~ | Shijian 12 | Prisma-Mango ·  Prisma-Tango ·  BPA-1 | **Sojuz TMA-19** | TanDEM-X | Ofek-9 | Arabsat 5A ·  Chollian | Progress M-06M | EchoStar XV | Cartosat-2B ·  AlSat-2A ·  StudSat ·  AISSat-1 ·  TIsat-1 | Beidou I1 | Nilesat 201 ·  RASCOM-QAF 1R | Yaogan 10 | USA-214 | Tianhui 1A | Kosmos-2464 ·  Kosmos-2465 ·  Kosmos-2466 | Xinnuo 6A | Kosmos-2467 ·  Gonec-M № 12 ·  Kosmos-2468 | Progress M-07M | Michibiki | USA-215 | Yaogan 11 ·  Zheda Pixing 1B ·  Zheda Pixing 1C | USA-216 | Kosmos-2469 | Chang'e 2 | Shijian 6G ·  Shijian 6H | **Sojuz TMA-01M** | XM-5 | Globalstar 73 ·  Globalstar 74 ·  Globalstar 75 ·  Globalstar 76 ·  Globalstar 77 ·  Globalstar 79 | Progress M-08M | *Eutelsat W3B* ·  BSat 3B | Beidou G4 | Meridian № 3 | Feng Yun 3B | COSMO-SkyMed 4 | SkyTerra 1 | USA-217 ·  USA-218 ·  USA-219  ·  USA-220 (NanoSail-D2) ·  USA-221 ·  USA-222 ·  USA-228 | USA-223 | Chinasat-20A | HYLAS 1 ·  Intelsat 17 | ~~GLONASS-M №39 ·  GLONASS-M №40 ·  GLONASS-M №41~~ | Dragon C1 ·  Mayflower ·  SMDC-ONE 1 ·  QbX-1 ·  QbX-2 ·  Perseus 000 ·  Perseus 001 ·  Perseus 002 ·  Perseus 003 | **Sojuz TMA-20** | Beidou I2 | ~~GSAT-5P~~ | KA-SAT | Hispasat 1E ·  KOREASAT 6 |
|  |
| Derīgās kravas atdalītas ar aizzīmēm ( · ), starti ar vertikālā svītrām ( | ). Pilotējamie lidojumi izcelti **treknā tekstā**. Startu avārijas atzīmētas ~~nosvītrotas~~; nepareizā orbītā ievadīts vai citas kļūmes, kuru dēļ kosmisko aparātu nevar lietderīgi izmantot, apzīmēts *kursīvā*. Derīgās kravas, kas palaistas no citiem kosmiskajiem aparātiem, iekļautas (iekavās). |

 |

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
NASA kosmiskās programmas un astronauti |
| --- |
|  |
|  Mercury programma(1959—1963) | 
* Shepard
* Grissom
* Glenn
* Carpenter
* Schirra
* Cooper

 |
|  |
|  Gemini programma(1965—1966) | 
* Grissom
* Young
* McDivitt
* White
* Cooper
* Conrad
* Schirra
* Stafford
* Borman
* Lovell
* Armstrong
* Scott
* Cernan
* Collins
* Gordon
* Aldrin
* Bassett†
* See†

 |
|  |
|  Apollo programma(1966—1972) | 
* Aldrin
* Anders
* Armstrong
* Bean
* Borman
* Brand
* Cernan
* Chaffee†
* Collins
* Conrad
* Cunningham
* Duke
* Eisele
* Evans
* Gordon
* Grissom†
* Haise
* Irwin
* Lovell
* Mattingly
* McDivitt
* Mitchell
* Roosa
* Schirra
* Schmitt
* Schweickart
* Scott
* Shepard
* Slayton
* Stafford
* Swigert
* White†
* Worden
* Young

 |
|  |
|  Skylab programma(1973—1979) | 
* Skylab 2 (1973): Conrad, Kerwin, Weitz
* Skylab 3 (1973): Bean, Garriott, Lousma
* Skylab 4 (1973—1974): Carr, Gibson, Pogue

 |
|  |
|  Space Shuttle programma(1972—2011) | 
* *Enterprise* (1977): Haise, Fullerton, Engle, Truly
* *Columbia* (1981—2003): STS-1; STS-2; STS-3; STS-4; STS-5; STS-9; STS-61-C; STS-28; STS-32; STS-35; STS-40; STS-50; STS-52; STS-55; STS-58; STS-62; STS-65; STS-73; STS-75; STS-78; STS-80; STS-83; STS-94; STS-87; STS-90; STS-93; STS-109; STS-107†
* *Challenger* (1983—1986): STS-6; STS-7; STS-8; STS-41-B; STS-41-C; STS-41-G; STS-51-B; STS-51-F; STS-61-A; STS-51-L†
* *Discovery* (1984—2011): STS-41-D; STS-51-A; STS-51-C; STS-51-D; STS-51-G; STS-51-I; STS-26; STS-29; STS-33; STS-31; STS-41; STS-39; STS-48; STS-42; STS-53; STS-56; STS-51; STS-60; STS-64; STS-63; STS-70; STS-82; STS-85; STS-91; STS-95; STS-96; STS-103; STS-92; STS-102; STS-105; STS-114; STS-121; STS-116; STS-120; STS-124; STS-119; STS-128; STS-131; STS-133
* *Atlantis* (1985—2011): STS-51-J; STS-61-B; STS-27; STS-30; STS-34; STS-36; STS-38; STS-37; STS-43; STS-44;STS-45; STS-46; STS-66; STS-71; STS-74; STS-76; STS-79; STS-81; STS-84; STS-86; STS-101; STS-106; STS-98; STS-104; STS-110; STS-112; STS-115; STS-117; STS-122; STS-125; STS-129; STS-132; STS-135
* *Endeavour* (1992—2011): STS-49; STS-47; STS-54; STS-57; STS-61; STS-59; STS-68; STS-67; STS-69; STS-72; STS-77; STS-89; STS-88; STS-99; STS-97; STS-100; STS-108; STS-111; STS-113; STS-118; STS-123; STS-126; STS-127; STS-130; STS-134

 |
|  |
|  Starptautiskās kosmosa stacijasekspedīcijas(kopš 2000) | 
* 1.
* 2.
* 3.
* 4.
* 5.
* 6.
* 7.
* 8.
* 9.
* 10.
* 11.
* 12.
* 13.
* 14.
* 15.
* 16.
* 17.
* 18.
* 19.
* 20.
* 21.
* 22.
* 23.
* 24.
* 25.
* 26.
* 27.
* 28.
* 29.
* 30.
* 31.
* 32.
* 33.
* 34.
* 35.
* 36.
* 37.
* 38.
* 39.
* 40.
* 41.
* 42.
* 43.
* 44.
* 45.
* 46.
* 47.
* 48.
* 49.
* 50.
* 51.
* 52.
* 53.
* 54.
* 55.
* 56.
* 57.
* 58.
* 59.
* 60.
* 61.
* 62.
* 63.
* 64.
* 65.
* *66.*
* *67.*
* *68.*
* *69.*
* *70.*

 |

 |